
ANYKŠČIŲ RAJONO SAVIVALDYBĖS
TARYBA

SPRENDIMAS
DĖL ANYKŠČIŲ RAJONO SAVIVALDYBĖS JAUNIMO REIKALŲ TARYBOS NUOSTATŲ PATVIRTINIMO

2019 m. kovo  28 d. Nr. 1-TS-99
Anykščiai

Vadovaudamasi Lietuvos Respublikos vietos savivaldos įstatymo 7 straipsnio 22 punktu, 16 straipsnio 2 dalies 6 punktu,  18 straipsnio 1 dalimi, Lietuvos Respublikos jaunimo politikos pagrindų įstatymo 5 straipsnio 3 dalimi, Lietuvos  Respublikos socialinės apsaugos ir darbo ministro 2009 m. sausio 8 d. įsakymu Nr. A1-4 ,,Dėl Savivaldybių jaunimo reikalų tarybų tipinių nuostatų patvirtinimo“ ir atsižvelgdama į Jaunimo reikalų departamento prie Lietuvos Respublikos socialinės apsaugos ir darbo ministerijos 2019 m. kovo 6 d. rekomendacijas Nr. 2019/2 ,,Rekomendacijos dėl savivaldybių jaunimo reikalų koordinatorių veiklos sričių įgyvendinimo“, Anykščių rajono savivaldybės taryba n u s p r e n d ž i a :
1. Patvirtinti Anykščių rajono savivaldybės jaunimo reikalų tarybos nuostatus (pridedama).
2. Pripažinti netekusiu galios Anykščių rajono savivaldybės tarybos 2015 m. rugsėjo 24 d.
[bookmark: n_0]sprendimo Nr. 1-TS-270 „Dėl Anykščių rajono savivaldybės jaunimo reikalų tarybos nuostatų ir jos sudėties patvirtinimo“ 1 punktą.
Šis sprendimas skelbiamas Teisės aktų registre. 









Mero pavaduotojas, laikinai einantis mero pareigas  				         Sigutis Obelevičius
______________








							    
                                                                                        PATVIRTINTA
							    Anykščių rajono savivaldybės tarybos
                                                                                        2019 m. kovo 28 d. sprendimu Nr. 1-TS-99


ANYKŠČIŲ RAJONO SAVIVALDYBĖS JAUNIMO REIKALŲ TARYBOS NUOSTATAI

I SKYRIUS
BENDROSIOS NUOSTATOS

1.	Anykščių rajono savivaldybės jaunimo reikalų tarybos nuostatai (toliau – Nuostatai) nustato Anykščių rajono savivaldybės jaunimo reikalų tarybos tikslus ir funkcijas, teises, sudėtį bei darbo organizavimo tvarką.
[bookmark: _Hlk2778171]2.	Anykščių rajono savivaldybės jaunimo reikalų taryba (toliau – SJRT) yra visuomeninė patariamoji institucija, lygybės principu sudaroma iš Anykščių rajono savivaldybės (toliau – Savivaldybė) administracijos ir (ar) Savivaldybės tarybos ir Savivaldybės teritorijoje veikiančios jaunimo organizacijų tarybos deleguotų atstovų (14–29 m.). 
3.	SJRT sudaroma Savivaldybės tarybos kadencijai. 
4. SJRT	 savo veikloje vadovaujasi Lietuvos Respublikos vietos savivaldos įstatymu, Lietuvos Respublikos jaunimo politikos pagrindų įstatymu, Savivaldybės tarybos veiklos reglamentu, Savivaldybės tarybos sprendimais, mero potvarkiais ir kitais jaunimo politikos įgyvendinimą reguliuojančiais teisės aktais bei šiais nuostatais.
5.	 SJRT nuostatai tvirtinami Savivaldybės tarybos sprendimu.

II SKYRIUS
JAUNIMO REIKALŲ TARYBOS VEIKLOS TIKSLAI IR FUNKCIJOS

6.	SJRT veiklos tikslai:
6.1.	nagrinėti su jaunimo politika Savivaldybėje susijusius klausimus;
6.2.	teikti Savivaldybės institucijoms ir įstaigoms pasiūlymus dėl jaunimo politikos, jos įgyvendinimo ir su tuo susijusių teisės aktų projektų;
6.3.	stiprinti Savivaldybės institucijų, įstaigų ir jaunimo bei su jaunimu dirbančių organizacijų bendradarbiavimą.
7.	 SJRT numatytų tikslų siekia, įgyvendindama šias funkcijas:
7.1.	renka ir analizuoja informaciją apie jaunimo politikos įgyvendinimą Savivaldybės institucijose bei įstaigose, kitą informaciją, susijusią su jaunimu; 
7.2.	inicijuoja Savivaldybės jaunimo politikos padėties, jaunimo poreikių tyrimus ir jaunimo politikos kokybės vertinimą;
7.3.	analizuoja užsienio valstybių patirtį, sprendžiant jaunimo politikos klausimus, ir teikia pasiūlymus bei rekomendacijas Savivaldybės tarybai dėl bendradarbiavimo su užsienio šalių institucijomis galimybių;
7.4.	teikia pasiūlymus Savivaldybės tarybai, jos komitetams ar komisijoms dėl jaunimo politikos plėtros Savivaldybėje krypčių;
7.5.	teikia pasiūlymus Savivaldybės tarybai, jos komitetams ar komisijoms dėl teisės aktų projektų, susijusių su jaunimo politikos įgyvendinimu Savivaldybėje, parengimo ir (ar) pakeitimo, įskaitant Savivaldybės strateginį veiklos planą ir strateginį plėtros planą;
7.6.	dalyvauja rengiant ilgalaikius strateginius jaunimo politikos plėtros ir įgyvendinimo planus;
7.7.	teikia rekomendacinio pobūdžio siūlymus Savivaldybės administracijai dėl jaunimo politikos įgyvendinimo priemonių finansavimo;
7.8.	teikia pasiūlymus Savivaldybės įstaigoms, dirbančioms su jaunimu, dėl jaunimo politikos įgyvendinimo;
7.9.	užtikrina jaunimo dalyvavimą, sprendžiant Savivaldybės jaunimo politikos klausimus;
7.10.	bendradarbiauja su Savivaldybės jaunimo reikalų koordinatoriumi jaunimo politikos įgyvendinimo Savivaldybėje klausimais;
7.11.	ne rečiau kaip kartą per metus teikia savo veiklos ataskaitą Savivaldybės tarybai.

III SKYRIUS
JAUNIMO REIKALŲ TARYBOS TEISĖS

8. SJRT turi šias teises:
8.1. gauti iš Savivaldybės institucijų ir įstaigų informaciją, kurios reikia atlikti jos funkcijas; 
8.2. kviestis į savo posėdžius Savivaldybės tarybos narius, Savivaldybės administracijos valstybės tarnautojus ir darbuotojus, dirbančius pagal darbo sutartį, specialistus (ekspertus);
8.3. prašyti Savivaldybės administracijos valstybės tarnautojų ir darbuotojų, dirbančių pagal darbo sutartį, specialistų (ekspertų) pateikti išvadas, informaciją, susijusią su jaunimo politikos įgyvendinimu;
8.4. dalyvauti Savivaldybės tarybos, jos komitetų ar komisijų posėdžiuose, kuriuose sprendžiami jaunimui aktualūs klausimai.
9. SJRT gali turėti kitų teisių, nustatytų kituose jaunimo politikos įgyvendinimą reguliuojančiuose teisės aktuose.


IV SKYRIUS
JAUNIMO REIKALŲ TARYBOS SUDĖTIS IR DARBO ORGANIZAVIMAS

10. SJRT lygybės principu sudaroma iš 10 (dešimt) narių: 5 (penki) nariai – Savivaldybės administracijos ir (ar) Savivaldybės tarybos atstovai (Savivaldybės tarybos kadencijos laikotarpiui), 5 (penki) nariai – Savivaldybės jaunimo atstovai  (14–29 m.) (dvejų metų kadencijai).
11.	Savivaldybės jaunimo atstovus į Jaunimo reikalų tarybą deleguoja Savivaldybėje veikianti savivaldybės jaunimo organizacijų taryba.
12. Nesant Savivaldybės jaunimo organizacijų tarybos ar jai nedelegavus jaunimo atstovų į Jaunimo reikalų tarybą, jaunimo atstovai išrenkami viešai organizuotame visuotiniame jaunimo organizacijų ir su jaunimu dirbančių organizacijų, mokinių savivaldų atstovų, veikiančių Savivaldybės teritorijoje, susirinkime, už kurio organizavimą yra atsakingas Savivaldybės jaunimo reikalų koordinatorius.
13.	Jaunimo atstovų rinkimų organizavimo ir delegavimo į  SJRT tvarką nustato savivaldybės taryba.
14.	Demokratiškai išrinkti ir (ar) deleguoti jaunimo atstovai turi sudaryti ne mažiau negu pusę SJRT. 
15.	Savivaldybės jaunimo reikalų koordinatorius negali būti SJRT nariu, tačiau gali būti skiriamas SJRT sekretoriumi. 
16.	 SJRT pirmininką ir jo pavaduotoją išrenka SJRT nariai pirmo naujos kadencijos posėdžio metu. SJRT pirmininku išrinkus Savivaldybės tarybos ar administracijos atstovą, SJRT pirmininko pavaduotoju turi būti išrinktas jaunimo atstovas. SJRT pirmininku išrinkus jaunimo atstovą, SJRT pirmininko pavaduotoju turi būti išrinktas Savivaldybės tarybos ar administracijos atstovas. 
17.	 SJRT nario įgaliojimai nutrūksta, jeigu:
17.1.	jis atsistatydina savo noru anksčiau, negu pasibaigia SJRT kadencija, pateikęs raštišką prašymą;
17.2.	nutrūksta jo darbo (tarnybos) santykiai atstovaujamoje Savivaldybės institucijoje ar administracijoje, nebegali toliau eiti SJRT nario, jaunimo atstovo, pareigų;
17.3.	jis pašalinamas SJRT siūlymu dėl neaktyvių narių pašalinimo iš SJRT, nes praleidžia iš eilės tris posėdžius be pateisinamos priežasties.
18.	Savivaldybės tarybos sprendimu į SJRT nario, kurio įgaliojimai nutrūko, vietą  deleguojamas kitas asmuo, vadovaujantis Nuostatuose numatytais reikalavimais. 
19.	Nepasibaigus SJRT kadencijai, jos sudėtis atnaujinama tik Nuostatų 17 punkte numatytais atvejais nutrūkus SJRT nario (-ių) įgaliojimams. Už SJRT sudėties atnaujinimą (kreipimąsi į atitinkamą Savivaldybės instituciją, administraciją ar Savivaldybės jaunimo organizacijų tarybą dėl naujo (-ų) nario (-ių) delegavimo ir, esant poreikiui, jaunimo atstovų rinkimų organizavimą) atsakingas Savivaldybės jaunimo reikalų koordinatorius. 
20.	 SJRT darbą organizuoja, vadovaudamasi darbo reglamentu, kurį pasitvirtina pirmo posėdžio metu. SJRT darbo forma yra posėdžiai. Juos šaukia ir jiems pirmininkauja  SJRT pirmininkas, jo nesant –  SJRT pirmininko pavaduotojas.
21.	 SJRT posėdis laikomas teisėtu, jeigu jame dalyvauja ne mažiau kaip pusė SJRT narių.
22.	 SJRT posėdžių metu techniškai aptarnauja Savivaldybės jaunimo reikalų koordinatorius arba kitas Savivaldybės administracijos direktoriaus įsakymu paskirtas Savivaldybės administracijos darbuotojas.
23.	Jaunimo reikalų tarybos posėdžiai šaukiami prireikus, bet ne rečiau kaip kartą per tris mėnesius.
24.	SJRT sprendimus priima posėdyje dalyvaujančių narių balsų dauguma. Jeigu balsai pasiskirsto po lygiai, lemia SJRT pirmininko (jo nesant –  SJRT pirmininko pavaduotojo) balsas.
25.	SJRT sprendimai įforminami SJRT posėdžio protokolais. Protokolus pasirašo SJRT pirmininkas, jo nesant – SJRT pirmininko pavaduotojas. Protokolų kopijos siunčiamos SJRT nariams ir suinteresuotoms institucijoms, jos viešai skelbiamos oficialiame Savivaldybės interneto puslapyje.
26.	SJRT pirmininkas rengia ir teikia SJRT posėdžių darbotvarkes, veiklos planus, ataskaitas.
27. SJRT veiklos planai, teikiamos ataskaitos, posėdžių protokolai privalo būti viešinami ir prieinami oficialiame Savivaldybės interneto puslapyje.
_________________

